钦定古今图书集成/明伦汇编/氏族典/第530卷 > 郭浒
## 钦定古今图书集成/明伦汇编/氏族典/第530卷 > 郭浒

按《宋史郭浒传》：“浒，德顺中安堡人，从军，积官至武经
郎，为泾原第八副将。金人犯陕西，渭帅以下叛降，独
浒义不许，称病去。帅恶忌之，傅致以罪，下之狱，胁使
俱降。浒奋而呼曰：‘大丈夫今得死所矣，终不能受污。
叛逆大恶，天地所不容，吾虽死，誓不尔贷，当诉于地
下耳’。”众丑其语，即杀之。建炎三年，赠武翼大夫、忠州
刺史同死者朱友恭，西安人。以忠翊郎为泾原第一
副将，后赠敦武郎。